nahid-hub/BLUGE-bengali-wikipedia-section-title-prediction huggingface dataset:
এই গল্পে লুইসা রে নামে একজন সাংবাদিক রহস্য উদ্ঘাটন করে কিভাবে হাইড্রা জিরো নামে পারমাণবিক চুল্লী, যা কিনা সোয়াননেকে দ্বীপে অবস্থিত এবং দুর্ঘটনাপ্রবণ, জোড় করে শুধুমাত্র মুনাফা লাভের জন্য সিবোর্ড পাওয়ার ইনক দ্বারা চালু করার চেষ্টা করা হচ্ছে। লুইসা রের বাবাও সাহসী সাংবাদিক ছিলেন এবং রুফুস সিক্সস্মিথ তাঁর কথা জানতেন। সেই সুত্রে সে লুইসা রেকে হাইড্রা জিরোর সত্যতা জানান। রুফুস সিক্সস্মিথই হাইড্রা জিরোর পর্যবেক্ষণ করেছিলেন এবং বুঝেছিলেন চুল্লীটি কতটা দুর্ঘটনাপ্রবণ এবং ওটা চালু করার বিরোধী ছিলেন। বিল স্মোক একজন পেশাদার খুনী, সে লয়েড হুকস, যে এনার্জী সেক্রেটারী ছিল, তার হয়ে কাজ করত। বিল স্মোক সিবোর্ড পাওয়ার ইনকের সিইও আলবার্টো গ্রিমাল্ডীর প্লেনে বোম রেখে তাকে হত্যা করে এবং এর ফলে লয়েড হুকস সিবোর্ড পাওয়ার ইনকের সিইও হয়ে যায়। রুফুস সিক্সস্মিথকেও বিল স্মোক খুন করে এবং লুইসা রেকে হত্যা করার চেষ্টা করে। জো নেপিয়ের, যে সিবোর্ডের রক্ষী হিসাবে কাজ করত, লুইসা রের বাবার প্রতি শ্রদ্ধাশীল ছিল, সে লুইসা রেকে বাঁচায় ও বিল স্মোককে হত্যা করে।

লুইসা রে যে ঘরে রুফুস সিক্সস্মিথ খুন হন সেই ঘর থেকে রবার্ট ফ্রবিশারের লেখা কিছু চিঠি পায় এবং সেগুলো পড়ে ওগুলোর প্রতি আকর্ষণ অনুভব করে।

সঠিক অনুচ্ছেদ শিরোনাম কোনটি?
titleA. কাহিনী সংক্ষিপ্তসার
titleB. জিডেলগ্হেমের চিঠি
titleC. অর্ধ-জীবন - একটি লুইসা রে রহস্য
titleD. চলচিত্রায়ণ
উত্তর: titleC
১৯৬৮ সালে অস্ট্রেলিয়া দল ইংল্যান্ড সফরে আসে। বৃষ্টিবিঘ্নিত সিরিজটি ১-১ ব্যবধানে ড্র হলে সফরকারী দল অ্যাশেজ নিজেদের করায়ত্ত্ব রাখে। ওল্ড ট্রাফোর্ডে সিরিজের প্রথম টেস্টে দলটি ১৫৯ রানে স্বাগতিক দলকে পরাজিত করেছিল। স্নো তার অভিষেক অ্যাশেজ সিরিজে ৪/৯৪ পেয়েছিলেন। খেলায় ইংল্যান্ড কেবলমাত্র একজন স্পিনারকে খেলায় যা পিচের উপযুক্ত ছিল। লর্ডসে পরের টেস্টে অস্ট্রেলিয়া ৭৮ রানে অল-আউট হয়। স্নো ১/১৪ পান। ফলো-অনের কবলে পড়লেও বৃষ্টির কারণে ড্রয়ে পরিণত হয়। ২৭টি ধারাবাহিক টেস্টে ইংল্যান্ড কোন খেলায় পরাজিত হয়নি। তন্মধ্যে, স্নো ২২ খেলায় অংশ নিয়েছিলেন।

হেডিংলিতে কিথ ফ্লেচারের টেস্ট অভিষেক হয়। স্নো’র বলে স্লিপে দুইটি ক্যাচ তালুবন্দী করতে ব্যর্থ হয়েছিলেন ফ্লেচার। একটি ডানদিকে ও অপরটি বামদিকে ছিল। স্নো ৩/৯৮ পেয়েছিলেন। চূড়ান্ত টেস্টটি ওভালে অনুষ্ঠিত হয়। মূলতঃ ডেরেক আন্ডারউডের কারণে বৃষ্টি নামার মাত্র তিন মিনিট পূর্বে ইংল্যান্ড জয় পায়। স্নো ও কাছাকাছি থাকা অপর আটজন ফিল্ডার তখন দূর্ভাগা অস্ট্রেলীয় ব্যাটসম্যানের পাশে ‘‘রিং এ রিং ও’ রোজেস’’ গান গাইতে থাকেন। প্রথম ইনিংসে ৩/৬৭ পেলে সিরিজে ২৯.০৮ গড়ে ১৭ উইকেট পান। কেবলমাত্র আন্ডারউড ১৫.১০ গড়ে ২০ উইকেট নিয়ে তার সম্মুখে ছিলেন।

সঠিক অনুচ্ছেদ শিরোনাম কোনটি?
titleA. অ্যাশেজ সিরিজ
titleB. পাকিস্তান গমন
titleC. ক্রিকেট বিশ্বকাপ
titleD. খেলার ধরন
উত্তর: titleA
২০১৫ সালে কাজল, বরুণ ধবন, ও কৃতি শ্যাননের সাথে রোহিত শেঠীর হাস্যরসাত্মক নাট্যধর্মী "দিলওয়ালে" ছবিটি মিশ্র প্রতিক্রিয়া লাভ করে। ₹৩.৭ বিলিয়ন আয় করা ছবিটি ব্যবসায়িকভাবে সফলতা অর্জন করে। "দ্য হিন্দু"র নম্রতা জোশী মন্তব্য করেন, ""দিলওয়ালে" দিয়ে রোহিত শেঠী আশাহতভাবে ভুল পথে গিয়েছেন, যদিও এতে শক্তিধর অভিনয়শিল্পী ও প্রযোজক ছিল।" জোশী আরও মনে করেন খান ও কাজলকে পুনরায় কাজে লাগানোর চেষ্টাটি বিফলে গিয়েছে। তিনি পরে মনীষ শর্মার থ্রিলার "ফ্যান" (২০১৬) ছবিতে একজন তারকা ও তার ভক্ত চরিত্রে দ্বৈত ভূমিকায় অভিনয় করেন। "দ্য গার্ডিয়ান"-এর পিটার ব্র্যাডশ ছবিটিকে "উদ্ভট কিন্তু দেখার যোগ্য" বলে গণ্য করেন। চলচ্চিত্রটি বক্স অফিসে হতাশাব্যঞ্জক ছিল এবং বাণিজ্য সাংবাদিকগণ এই চলচ্চিত্রের ব্যর্থতার কারণ হিসেবে মূলধারার চলচ্চিত্রের তুলনায় এই চলচ্চিত্রের প্রথার বাইরে যাওয়াকে দায়ী করেন। এই বছরের শেষভাগে তিনি গৌরী শিন্দের "ডিয়ার জিন্দগী" ছবিতে একজন উদীয়মান চিত্রগ্রাহকের (আলিয়া ভাট) থেরাপিস্ট হিসেবে একটি পার্শ্ব চরিত্রে অভিনয় করেন।

রাহুল ঢোলাকিয়ার অপরাধ-নাট্য চলচ্চিত্র "রইস" (২০১৭)-এ তিনি নাম ভূমিকায় খল চরিত্রে অভিনয় করেন। "দ্য টেলিগ্রাফ"-এর প্রতিম ডি. গুপ্ত মনে করেন খানের অভিনয় "একই সাথে সামঞ্জস্যহীন, প্রগাঢ় এবং শক্তিধর, কিন্তু তিনি প্রায়ই চরিত্রে থেকে ছিটকে গিয়ে তার প্রচলিত ধারায় চলে গেছেন।" বাণিজ্যিকভাবে ছবিটি মাঝারি মানের সফলতা অর্জন করে এবং বিশ্বব্যাপী ₹৩.০৮ বিলিয়ন আয় করে। খান ইমতিয়াজ আলীর "জব হ্যারি মেট সেজল" (২০১৭) দিয়ে পুনরায় প্রণয়ধর্মী ধারায় ফিরে আসেন। এই ছবিতে তাকে একজন পর্যটকের প্রেমে পড়া পর্যটন গাইড হিসেবে দেখা যায়। "মিন্ট"-এর উদয় ভাটিয়া তার থেকে ২২ বছরের ছোট অনুষ্কা শর্মার সাথে তার জুটির সমালোচনা করেন এবং বলেন খান এক দশক পূর্বে তার সমবয়সী অভিনেত্রীদের সাথে যেরকম প্রণয়মূলক ভাবভঙ্গিতে কাজ করতেন এখনো তেমনই করেছেন।" চলচ্চিত্রটি বক্স অফিসে বাণিজ্যিকভাবে ব্যর্থ (ফ্লপ) হয়। এরপর খান আনন্দ এল. রাইয়ের হাস্যরসাত্মক নাট্যধর্মী "জিরো" (২০১৮)-এ পুনরায় অনুষ্কা শর্মা ও ক্যাটরিনা কাইফের সাথে অভিনয় করেন। এতে তিনি বাউয়া সিং নামে একজন বামন চরিত্রে অভিনয় করেন, যিনি বাকি দুজনের সাথে ত্রিভুজ প্রেমে জড়ান। চলচ্চিত্রটি মিশ্র প্রতিক্রিয়া লাভ করে এবং খান তার কাজের জন্য প্রশংসিত হন। "হিন্দুস্তান টাইমস"-এর রাজা সেন মন্তব্য করেন, "কর্তৃত্ব ধরে রাখার মত অভিনয় এবং ব্যাপক শক্তিধর" এবং "ফার্স্টপোস্ট"-এর অ্যানা এম. এম. ভেটিক্যাড বলেন যে তার স্বাভাবিক শক্তিশালী ব্যক্তিত্ব, হাস্যরসের সময়জ্ঞান, ও আকর্ষণ করার গুণ" তাকে এই চরিত্রের জন্য উপযুক্ত করে তুলেছে। বাণিজ্যিকভাবে ছবিটি তেমন সফল হতে পারেনি। বক্স অফিস ইন্ডিয়ার প্রতিবেদন অনুসারে তার চলচ্চিত্রসমূহের ব্যর্থতা তার তারকা খ্যাতিতে প্রভাব ফেলছে।

সঠিক অনুচ্ছেদ শিরোনাম কোনটি?
titleA. গণমাধ্যমে
titleB. অন্যান্য কর্ম
titleC. ২০১৫-বর্তমান: কর্মজীবনে উত্থান-পতন
titleD. চলচ্চিত্র প্রযোজনা ও টেলিভিশন সঞ্চালনা
উত্তর: titleC
ব্রিটিশ বার্মায় ইউ সান তুন ও ড স খিন দম্পতির সন্তান ছিলেন। ইয়াংগুনের মিওমা হাই স্কুলে ভর্তি হন। এরপর ১৯২৯ সালে র‌্যাঙ্গুন বিশ্ববিদ্যালয় থেকে ১৯২৯ সালে বি.এ. ডিগ্রী লাভ করেন। আইন বিষয়ে স্নাতক শ্রেণীতে অধ্যয়নকালে মায়া ই’র সাথে বৈবাহিক সম্পর্ক স্থাপিত হয় তার।

র‌্যাঙ্গুন বিশ্ববিদ্যালয় ছাত্র সংগঠনের সভাপতি হিসেবে তার রাজনৈতিক জীবনের সূত্রপাত ঘটে। ১৯৩৭ সালে থাকিন থান তুনের সাথে নাগানি বুক ক্লাব গঠন করেন। মার্কসবাদ বিষয়ে বর্মী ভাষায় অনুবাদকৃত গ্রন্থ এখান থেকেই প্রথমবারের মতো প্রকাশ হতে থাকে। এছাড়া্ও পিপলস রিভল্যুশনারী পার্টি (পিআরপি) গঠন করেন ও নেতৃত্বে ছিলেন। পরবর্তীকালে ঐ দলটি সোশ্যালিস্ট পার্টিতে রূপান্তরিত হয়। দলটি ১৯৪০-এর দশকে জাপান ও ব্রিটিশ - উভয়ের কাছ থেকে স্বাধীনতা লাভে আন্দোলন করে। ১৯৪০ সালে থাকিন সো, থাকিন থান তুন, কিয় নেইন, ইউ মাদ এবং ড. বা ময়ের সাথে তিনি ঔপনিবেশিক সরকারের আমলে অভিযুক্ত হন। কিন্তু, ক্রমবর্ধমান জাপানীদের আক্রমণে ব্রিটিশ কর্তৃপক্ষ নু’র কারাভোগ স্থগিত করে।

সঠিক অনুচ্ছেদ শিরোনাম কোনটি?
titleA. ধর্মীয় কর্মকাণ্ডে অংশগ্রহণ
titleB. প্রারম্ভিক জীবন
titleC. ব্যক্তিগত জীবন
titleD. রাজনৈতিক জীবন
উত্তর: titleB
মার্কিন যুক্তরাষ্ট্রে, ন্যাশনাল ওয়েদার সার্ভিস প্রবল তুষারঝড়কে তীব্র বরফ-ঝড় হিসাবে সংজ্ঞায়িত করে, যার শক্তিশালী বাতাসের ফলে তুষার উড়তে থাকে যার ফলে দৃষ্টিগোচরতা কমে যায়। প্রবল তুষারঝড় এবং তুষারঝড়ের মধ্যে পার্থক্য বায়ু গতিবেগ, তুষারের পরিমাণ নয়। প্রবল 'তুষারঝড় হতে হলে, একটি তুষার ঝড়ের বায়ুর স্থায়ী গতিবেগ বা বায়ুর ঝাপটার গতিবেগ ৫৬ কি.মি. / ঘণ্টা (৩৫ মাইল/ ঘণ্টা) এবং সাথে বাতাসে উড়ন্ত তুষার থাকতে হবে যা দৃষ্টিগোচরতা ৪০০ মিটার বা 0.২৫ মাইল বা তারও কমিয়ে আনবে এবং এমন অবস্থা দীর্ঘ সময়কাল থাকতে হবে - সাধারণত তিন ঘণ্টা বা তার বেশি।

প্রবল তুষারঝড়ের সাথে তীব্র ঠান্ডা এবং বিশাল পরিমাণের তুষারপাত হতে পারে তবে এগুলো অপরিহায্র্য নয়। তুষারপাতগুলি শ্বেতশুভ্র অবস্থার সৃষ্টি করতে পারে, এবং একবারে কয়েকদিনের জন্য একটি অঞ্চলে পক্ষাঘাতগ্রস্ত করতে পারে, বিশেষত যেখানে তুষারপাত হওয়া অস্বাভাবিক বা বিরল।

বেশি প্রবল 'তুষারঝড়ের বাতাসের গতিবেগ ৭২ কিলোমিটার / ঘণ্টা (৪৫ মাইল/ ঘণ্টা), দৃষ্টিগোচরতা শূন্যতার কাছাকাছি, এবং তাপমাত্রা -১২ ডিগ্রি সেলসিয়াস (১০ ডিগ্রি ফারেনহাইট) বা কম থাকে। দক্ষিণ মেরুদেশে, প্রবল 'তুষারঝড় বলতে, বরফ মালভূমির প্রান্ত দিয়ে ১৬০ কিলোমিটার / ঘণ্টা (৯৯ মাইল) গড় গতিবেগে বয়ে চলা বায়ুপ্রবাহকে বুঝানো হয়। 

স্থল প্রবল তুষারঝড় বলতে একটি আবহাওয়ার অবস্থা বোঝায় যেখানে মাটিতে থাকা আলগা তুষার বা বরফ শক্তিশালী বাতাসের কারণে উড়ে যায়। সাধারন রবল তুষারঝড় সাথে একটি স্থল তুষারঝড়ের প্রাথমিক পার্থক্যটি হল স্থল তুষারঝড়ের সময়ে কোন বৃষ্টিপাত হয় না, বরং সমস্ত বৃষ্টিপাত তুষার বা মাটির উপরের বরফ অবস্থায় থাকে।

অক্সফোর্ড ইংরেজি অভিধানে অনুযায়ী ব্লিজার্ড শব্দটির উতপত্তি সম্ভবত ধ্বন্যাত্মক, যা আঘাত, প্রবল বাত্যা, ফোস্কা এবং গর্জন একই অর্থ থেকে উদ্ভূত। আবহাওয়ার জন্য এটির প্রথম নথিভুক্ত ব্যবহার হয় ১৮২৯ সালে , যখন এটিকে একটি "উগ্র ঘা" হিসেবে সংজ্ঞায়িত করা হয়। এটি ১৮৫৯ সালের মধ্যে এটির আধুনিক সংজ্ঞা অর্জন করে, যখন এটিকে পশ্চিমা মার্কিন যুক্তরাষ্ট্রে ব্যবহার করা হয়। ১৮৮০-৮১ সালের প্রখর শীতকালীন সময়ে এই শব্দটি সংবাদ মাধ্যমে প্রচলিত হয়। 

সঠিক অনুচ্ছেদ শিরোনাম কোনটি?
titleA. স্টর্ম অব দি সেঞ্চুরি
titleB. ১৯৭২ ইরানে তুষারপাত
titleC. সংজ্ঞা এবং ব্যুৎপত্তি
titleD. নরওয়েস্টার প্রবল তুষারঝড়
উত্তর: titleC
বিজয় দিবসের ঠিক ২১ দিন পর দিনাজপুর শহরে ঘটে যায় এক মর্মান্তিক দূর্ঘটনা। সেটি হচ্ছে মহারাজা গিরিজানাথ স্কুল ট্রাজেডি। বিজয় দিবসের পর দিনাজপুর, ঠাকুরগাঁও ও পঞ্চগড়ের মুক্তিযোদ্ধাদের নিয়ে মহারাজা গিরিজানাথ উচ্চ বিদ্যালয়ে একটি ট্রানজিট ক্যাম্প তৈরি হয়। পাকিস্তানী হানাদার বাহিনীর পুতে রাখা ,ফেলে রাখা এবং ছেড়ে যাওয়া মাইন, বোমা, এন্টি ট্যাংক মাইন, এন্টি পারসোনাল মাইন, জ্যাম্পিং মানি, মর্টারের দুই-তিন ইঞ্চি শেল, গ্রেনেড প্রভৃতি সংগ্রহ কর ছিল এই ক্যাম্পের অন্যতম প্রধান কাজ। এই ক্যাম্পের সার্বিক নেতৃত্বে ছিলেন লে. ক. শাহরিয়ার (বঙ্গবন্ধুর হত্যা মামলার মৃত্যুদন্ড প্রাপ্ত)।

সঠিক অনুচ্ছেদ শিরোনাম কোনটি?
titleA. দূর্ঘটনা
titleB. পটভূমি
titleC. পরবর্তি ঘটনা
titleD. হতাহত ও উদ্ধার তৎপরতা
উত্তর: titleB
দক্ষিণ-পূর্ব এশিয়াতে তেলাকুচার চাষ হয়ে থাকে। এর ফল ও কচি ডগা খাদ্য হিসেবে ব্যবহৃত হয় সেখানে।
শিকড়সহ লতা এনে রোপণ করলে অতি সহজেই তেলাকুচা গাছ জন্মে। এর বীজ থেকেও চারা তৈরি করা যায়। দুই থেকে আড়াই ফুট দুরত্বে বাণিজ্যিক চাষাবাদ করা যায়। বেলে বা দোঁআশ মাটিতে ভালো চাষ হয়। বৈশাখ-জ্যৈষ্ঠ মাসে বৃষ্টি হলে তেলাকুচার বীজ বপন করতে হয়। বীজ তলার মাটি আগে ঝুরঝুরে করে নিতে হয়। বীজ বপনের ১০-১৫ দিনের মধ্যে চারা গজিয়ে থাকে।

সঠিক অনুচ্ছেদ শিরোনাম কোনটি?
titleA. ঔষধি গুণাগুণ
titleB. চাষ
titleC. উপকারিতা
titleD. পুষ্টি
উত্তর: titleB
রণজিৎ সিংহের পুত্র খরক সিংহের স্ত্রী চান্দ কৌর নাগ মন্দির নির্মাণ করেছিলেন। এটি বর্গাকার এবং ভূমি থেকে উচ্চস্থানে নির্মিত হয়েছে। এর বাইরের দেয়াল চিত্রাঙ্কিত। মন্দিরে তরমুজ আকৃতির গম্বুজ রয়েছে। চিত্রকর্মে‌র ক্ষতির আশঙ্কায় দীর্ঘদিন ধরে এতে জনসাধারণকে প্রবেশ করতে দেয়া হয় না।

"মাই জিনদান হাভেলি"র উৎস অজ্ঞাত তবে ধারণা করা হয় যে এটি মুঘল স্থাপত্য। তবে শিখদের ব্যাপক সম্প্রসারণের কারণে একে চান্দ কৌরের সাথে সম্পর্কিত করা হয়। এই দালান দ্বিতলবিশিষ্ট। তাকে এখানে হত্যা করা হয়েছিল বলে অভিযোগ রয়েছে। বর্তমানে একটি একটি জাদুঘর। খরক সিং হাভেলি ছিল রণজিৎ সিংহের উত্তরসুরি খরক সিংহের প্রাসাদ। এটি জাহাঙ্গিরের চতুর্ভুজক্ষেত্রের দক্ষিণপূর্বে অবস্থিত। পরে ব্রিটিশরা তা দখল করে নেয় এবং ভবনের প্রথম ও দ্বিতীয় তলা যথাক্রমে গুদাম ও কর্মচারীদের বাসস্থান এবং কমান্ড্যান্ট কোয়ার্টার হিসেবে ব্যবহৃত হত। বর্তমানে এখানে প্রত্নতাত্ত্বিক জরিপ অফিস অবস্থিত।

সঠিক অনুচ্ছেদ শিরোনাম কোনটি?
titleA. শিখ দালান
titleB. মোতি মসজিদ
titleC. কাঠামো
titleD. নওলাখা প্যাভেলিয়ন
উত্তর: titleA
মোরাদাবাদের হিন্দু-মুসলমান দাঙ্গার এক ইতিহাস আছে। প্রথম ১৮৪৮এ তেমন এক দাঙ্গা সংঘটিত হয়েছিল ; অন্য একটা দাঙ্গা হয়েছিল ১৮৭২এ। ১৮৮০তে শহরটিতে হিন্দু ভোটারের আধিক্য ছিল যদিও সেইসময়ের পৌরসভার মুসলমান সচিবরা পৌরসভার ভোটার ওয়ার্ডের সীমারেখা এমনভাবে অঙ্কন করেছিল, যাতে হিন্দুরা মাত্র এটা ওয়ার্ডে সীমিত হয়ে থাকে। বাকী পাঁচটা ওয়ার্ডে মুসলমানরা সংখ্যাগরিষ্ঠ ছিল। ফলস্বরূপ মুসলমানরা পৌরসভাতে সর্বদাই সংখ্যাগরিষ্ঠতা পাচ্ছিল। হিন্দুরা এর বিরোধিতা করায় পৌর-ওয়ার্ডগুলির সীমারেখা নতুনকরে অঙ্কন করা হয়েছিল এবং এর পর হিন্দুরা সংখ্যাগরিষ্ঠতা পেয়েছিল। উভয় সম্প্রদায় ধর্মীয় দৃস্টিভঙ্গীতে প্রশাসনীয় ক্ষমতা ব্যবহার করতে চেয়েছিল; যা উভয় সম্প্রদায়কে শত্রু মনোভাবাপন্ন করে তুলেছিল।

সঠিক অনুচ্ছেদ শিরোনাম কোনটি?
titleA. সূত্রপাত
titleB. আগস্ট হিংসা
titleC. পরবর্তী প্রভাব
titleD. পটভূমি
উত্তর: titleD
মির্জাপুর ক্যাডেট কলেজ থেকে ১৯৬৮ সালে মাধ্যমিক এবং ১৯৭০ সালে উচ্চ-মাধ্যমিক পরীক্ষায় কৃতিত্বের সাথে উত্তীর্ণ হন। মাধ্যমিক পরীক্ষায় কলেজের সব ছাত্রদের মধ্যে প্রথম এবং ঢাকা বোর্ডের মেধা তালিকায় পঞ্চম হন তিনি। উচ্চ মাধ্যমিক পরীক্ষায় প্রথম এবং মেধা তালিকায় নবম স্থান অধিকার করেন। এরপর ১৯৭৪ সালে ঢাকা বিশ্ববিদ্যালয় থেকে অর্থনীতিতে অনার্স এবং ১৯৭৬ সালে মাস্টার্স পাশ করার পর কমনওয়েলথ স্কলারশীপ নিয়ে পড়াশোনা করেন। ১৯৭৯ সালে আবার মাস্টার্স করার পর ভর্তি হলেন এমফিল-এ৷ মাস ছয়েকের মধ্যেই তাকে পিএইচডি-তে ট্রান্সফার করে দেয়া হলো৷ তিনি পি.এইচ.ডি শেষ করলেন ১৯৮৩ সালে৷

সঠিক অনুচ্ছেদ শিরোনাম কোনটি?
titleA. জন্ম
titleB. সম্মাননা
titleC. কর্মজীবন
titleD. শিক্ষাজীবন
উত্তর: titleD
জানুয়ারি, ১৮২২ সালে ইনাসিও লুইস মাদেইরা দ্য মেলো'র নেতৃত্বে সালভাদর পর্তুগীজ বাহিনী অবতরণ করে। এরফলে লাপায় জোয়ানা অ্যাঞ্জেলিকা নাম্নী এক খ্রিস্টান সন্ন্যাসীনির প্রাণহানী ঘটে। ২৫ জুন, সিটি কাউন্সিল অধ্যুষিত গ্রামে প্রিন্স রিজেন্ট ডম পেদ্রো নিজেকে ব্রাজিলের চিরস্থায়ী রাজপ্রতিনিধিরূপে ঘোষণা করেন। এরফলে জুলাই মাসে বাহিয়ার স্বাধীনতাপন্থীদের লক্ষ্য করে পারাগুয়াকু নদী তীরবর্তী এলাকায় অবস্থানরত পর্তুগীজ রণতরী থেকে গুলিবর্ষণ করে। ৬ সেপ্টেম্বর গ্রামে প্রাদেশিক সরকারের অন্তর্বর্তীকালীন কাউন্সিল গঠন করা হয়। এর মাধ্যমে বাহিয়ায় স্বাধীনতা পূর্বকালীন আন্দোলন গড়ে উঠে। প্রদেশের সর্বত্র সম্পদ ও স্বেচ্ছাসেবকদের সন্ধানের উদ্দেশ্য নিয়ে লিবারেশন আর্মি গঠিত হয়।

সংসারে পুরুষ সন্তান না থাকলেও আশ্চর্যজনকভাবে কন্যা মারিয়া কুইতেরিয়া পিতার কাছে সৈনিক হিসেবে অন্তর্ভূক্ত হবার অনুমতি চান। কিন্তু বাবা অনুমতি দিতে অস্বীকার করলে তিনি পলায়ণ করেন ও সৎবোন মারিয়া তেরেসার স্বামী হোস কর্দেইরো দ্য মেদেইরসের বাড়ীতে চলে যান। তাদের সহায়তায় তারা উভয়েই নিজেদের চুল কেটে ফেলে পুরুষের বেশ ধারণ করেন। ১৮২২-২৩ মেয়াদকালে ব্রাজিলের স্বাধীনতার যুদ্ধে তিনি পুরুষের পোষাক পরিধান করে অংশগ্রহণ করেন। শুরুতে তিনি ক্যাডেট হিসেবে যোগ দেন। পরবর্তীতে লেফট্যানেন্ট হন ও রাজকীয় আদেশ বলে সুসজ্জ্বিত হন। এরপর তিনি জলপ্রপাত অধ্যুষিত গ্রামে আর্টিলারি রেজিমেন্টে নিজের নাম অন্তর্ভূক্ত করেন। কিন্তু দুই সপ্তাহ পর তার পিতা মারিয়াকে চিনে ফেলেন। মেজর হোস অ্যান্টোনিও দা সিলভা কাস্ত্রোর সহায়তায় প্রিন্স তার স্বেচ্ছাসেবক ব্যাটালিয়ন কমান্ডারদেরকে নিয়ে অস্ত্র পরিচালনা সিদ্ধ হন ও সামরিক শৃঙ্খলা অনুসরণ করে সেনাদলে যোগ দেন। তখন তার পোশাক ছিল স্কটিশ চেক-কাটা পশমী কাপড়ের কুঁচি দেওয়া ঘাগরা।

২৯ অক্টোবর তার ব্যাটালিয়ন মারে দ্বীপ প্রতিরক্ষা করে। এরপর কনসেইকাও, পিতুবা এবং ইতাপোয়া দখল করে ও প্রথম বিভাগের সাথে একীভূত হয়। ফেব্রুয়ারি, ১৮২৩ সালে অসম সাহসিকতার সাথে পিতুবায় যুদ্ধ করেছিলেন ও শত্রু পরিখায় আক্রমণ চালিয়ে বেশ কয়েকজন পর্তুগীজকে বন্দী করে একাকী তাবুতে নিয়ে আসেন। কিছু লেখক এ সংখ্যাটি দুই বলে উল্লেখ করেছেন।

৩১ মার্চ ক্যাডেট স্টেশনে প্রাদেশিক অন্তর্বর্তীকালীন কাউন্সিলের অর্ডার প্রাপক হন ও তলোয়ার এবং অন্যান্য আনুষাঙ্গিক সরঞ্জামাদি পান। পরিশেষে, ২ জুলাই, ১৮২৩ তারিখে "লিবারেশন আর্মি" সালভাদর শহরে জয়সূচকভাবে প্রবেশ করলে সালভাদরের অধিবাসীরা মারিয়া কুইতেরিয়াকে স্বাগতঃ জানায় এবং দলের সকলকে জনগণ সম্মানিত করে। প্রাদেশিক সরকার তাকে একটি তলোয়ার বহন করার অধিকার দেয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. মূল্যায়ণ
titleD. কর্মজীবন
উত্তর: titleD
গীতিকার রফিকুজ্জামানের ছোট ভাই আসাদ(আসাদুজ্জামান) বাংলাদেশের স্বাধীনতা যুদ্ধে যাওয়ার আগে তার মাকে বলে গিয়েছিলেন। আসাদ যুদ্ধে শহীদ হন কিন্তু তার মা এটা জানতেন না। যশোরের খড়কিতে গীতিকার রফিকুজ্জামানের বাড়ীর পাশে রেললাইন রয়েছে। সেই রেললাইনের পাশে মেঠোপথ ধরে আসাদ যুদ্ধে চলে গিয়েছিলেন। রফিকুজ্জামানের মা প্রায়শই এই কথা বলে আসাদের স্মৃতিচারণ করতেন। মোহাম্মদ রফিকুজ্জামান তার বাস্তব জীবনের প্রেক্ষাপটে এই গীতি রচনা করেন। আহমেদ ইমতিয়াজ বুলবুলকে নিয়ে তিনি এইগানের গীতি রচনা করেছিলেন। প্রথমবার এইগানের প্রেক্ষাপট শুনে সুরকার আহমেদ ইমতিয়াজ বুলবুল আবেগতাড়িত হয়ে পরেছিলেন।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রকাশ ও পুনঃউৎপাদন
titleC. জনসংস্কৃতিতে প্রভাব
titleD. সঙ্গীত ধারণ
উত্তর: titleA
২০০৪ সালে, চারটি শ্বেত সিংহ ওয়েস্ট মিডল্যান্ড সাফারি পার্কে আনা হয়, যেগুলি ছিল যুক্তরাজ্যের একমাত্র শ্বেত সিংহ। একটি সিংহ (রোল্যান্ড) এবং তিনটি সিংহী (মারিন, নাতাশা ও জোঅ্যান) পার্কের শ্বেত সিংহ প্রদর্শনীর রাজ্যে বসতি স্থাপন করেছিল। ২০০৮ সালে একটি সিংহী নয় ঘণ্টার মধ্যে চারটি বাচ্চা প্রসব করে, যার ফলে ইংল্যান্ডের মোট শ্বেত সিংহের সংখ্যা দ্বিগুণ হয়ে আটটিতে পরিণত হয়। ওরচেস্টারশায়ারের উদ্যানের সিংহের দলটি যুক্তরাজ্যে শ্বেত সিংহের একমাত্র পাল।

সংবাদপত্র ও ব্লগাররা প্রতিবেদন করেছেন যে ২০০৮ সালে ওয়েস্ট মিডল্যান্ড সাফারি পার্কে জন্মগ্রহণ নেয়া চারটি শাবক (ক্যাস্পার, কিয়ারা, লারা ও টোটো) একটি জাপানি সার্কাসের কাছে বিক্রি করে দেয়া হয়েছে। অভিযোগ করা হয় যে, সিংহগুলোকে ব্রিটিশ ব্যবসায়ী জিম ক্লাবকে দেওয়া হয়েছে, যিনি "অ্যামেজিং অ্যানিম্যালস" সার্কাস চালান, যা অক্সফোর্ডশায়ারের চিপিং নর্টনে হেথ্রপ জুওলোজিক্যাল গার্ডেন নামেও পরিচিত। পশু অধিকার সংগঠন লায়ন এইড লিমিটেড জনাব ক্লাবকে উদ্ধৃত করে প্রথমে বলে, "কোনো মন্তব্য নেই", এরপর বলে "আমি জানি না যে ওয়েস্ট মিডল্যান্ড সাফারি পার্ক জানত কী না যে এগুলিকে সার্কাসে নেয়া হচ্ছিল, এটি তাদের ব্যাপার।" ওয়েস্টার্ন মিডল্যান্ড সাফারি পার্কের প্রধান কিপার বব লরেন্স, যাকে প্রায়ই শাবকগুলির যত্ন নেয়া অবস্থায় ইউটিউব ভিডিওতে দেখা যায়, তিনি "ভেরেস্টার নিউজ" নামে একটি স্থানীয় সংবাদপত্রকে বলেন যে, যদি তিনি জানতেন যে চারটি শ্বেত সিংহ শাবককে শেষ পর্যন্ত একটি জাপানি সার্কাসে খেলা দেখাতে হবে, তবে তিনি কখনোই তাদের দেখাশোনা করতেন না।

সঠিক অনুচ্ছেদ শিরোনাম কোনটি?
titleA. ম্যাগান চিড়িয়াখানা, অ্যাবনি
titleB. ওয়েস্ট মিডল্যান্ড সাফারি পার্ক
titleC. সিঙ্গাপুর নাইট সাফারি
titleD. রাস্তেনবার্গ বন্যপ্রাণী পুনর্বাসন কেন্দ্র
উত্তর: titleB
শিকাগোর [[শিকাগো ডিপার্টমেন্ট অফ ট্রান্সপোরটেশন|পরিবহন অধিদপ্তর]] কর্তৃক "[[দিভে]]" সাইকেল-শেয়ারিং সিস্টেম পরিচালনা করা হয়, এটি [[উত্তর আমেরিকা|উত্তর আমেরিকার]] বৃহত্তম [[সাইকেল-শেয়ারিং সিস্টেম]]। এর ফলে শহরের বাসিন্দা এবং দর্শকরা শহরের একটি বৃহৎ এলাকা জুড়ে ছড়িয়ে ছিটিয়ে থাকা শত শত স্বয়ংক্রিয় স্টেশনগুলি থেকে সংক্ষিপ্ত রাইডের জন্য সাইকেল নিতে পারে, আবার রাইড শেষে সাইকেলগুলি তাদের পছন্দসই কোনো স্টেশনে ফিরিয়ে দিতে পারে। । প্রাথমিকভাবে "দিভে" ২০১৩ সালে ৭৫০টি বাইক এবং ৭৫টি ডকিং স্টেশন দিয়ে চালু করা হয়েছিল। । ডিসেম্বর ২০১৬ অনুযায়ী এতে ৫৮০০ টি বাইক এবং ৫৮০ টি স্টেশন ছিল। 
সঠিক অনুচ্ছেদ শিরোনাম কোনটি?
titleA. সাইকেল-শেয়ারিং সিস্টেম
titleB. ব্যুত্পত্তি এবং ডাকনাম
titleC. ২০শ এবং ২১ শতক
titleD. ভিডিও গেমস
উত্তর: titleA
১৯৮০ এর দশক থেকে, অনেক গতিসম্পন্ন ছবির শুট এ শহরে সেট করা হয়েছে, যেমনঃ "[[দ্য আনটাচ্যাবল (চলচ্চিত্র)|দ্য আনটাচ্যাবল]]", "[[দ্য ব্লুজ ব্রাদার্স (চলচ্চিত্র)|দ্য ব্লুজ ব্রাদার্স]]", [[দ্য ম্যাট্রিক্স]], "[[ব্রিউস্টার'স মিলিয়ন্স]]", "[[ফেরিস বিয়ুলার'স ডে অফ]]", "[[সিক্সটিন ক্যান্ডেলস]]", "[[হোম অ্যালোন]]", "[[দ্য ফিউজিটিব (১৯৯৩-এর চলচ্চিত্র)|দ্য ফিউজিটিব]]", "[[আই, রোবট (চলচ্চিত্র)|আই রোবট]]", "[[মিন গার্লস]]", "[[ওয়ান্টেড (২০০৮-এর চলচ্চিত্র)|ওয়ান্টেড]]", "[[ব্যাটম্যান বিগিনস]]", "[[দ্য ডার্ক নাইট]]", "[[ধুম ৩]]", "[[ট্রান্সফরমার্সঃ ডার্ক অফ দ্য মুন]]", "[[ট্রান্সফরমার্সঃ এইজ অফ এক্সটিঙ্কসন]]", "[[ট্রান্সফরমার্সঃ দ্য লাস্ট নাইট]]", "[[ড্রাইভারযেন্ট (চলচ্চিত্র)|ড্রাইভারযেন্ট]]", "[[ব্যাটম্যান ভার্সেস সুপারম্যান: ডন অব জাস্টিস]]", "[[সিনিস্টার ২]]", "[[সুসাইড স্কোয়াড (চলচ্চিত্র)|সুসাইড স্কোয়াড]]" এবং "[[ব্যাটম্যানঃ গোথাম বাই গ্যাসলাইট]]"।

শিকাগোতে বেশ কয়েকটি টেলিভিশন শো-এর সেটিং রয়েছে, এর মমধ্যে কয়েকটি অবস্থা হাস্যরসাত্মক শো রয়েছে, যেমনঃ "[[ফারফেক্ট স্ট্রেঞ্জারস (টিভি সিরিজ)|ফারফেক্ট স্ট্রেঞ্জারস]]" এবং এটির স্পিনঅফ "[[ফ্যামিলি ম্যাটার্স]]", "[[ম্যারিড... উইথ চিলড্রেন]]", "[[পাঙ্কি ব্রিউস্টার]]", "[[কেনান ও কেইল]]", "[[স্টীল স্টেন্ডিং (টিভি সিরিজ)|স্টীল স্টেন্ডিং]]", "[[দ্য লিগ]]", "[[দ্য বব নিউয়ার্ট শো]]" এবং "[[সেইক ইট আপ (ইউ.এস. টিভি সিরিজ)|সেইক ইট আপ]]"। চিকিৎসা বিষয়ক নাট্য ধারাবাহিক "[[ইআর (টিভি সিরিজ)|ইআর]]" এবং "[[শিকাগো হোপ]]", সেইসাথে কাল্পনিক নাটক সিরিজ "[[আর্লি ইডিশন]]" এবং ২০০৫-২০০৯ এর ধারাবাহিক "[[প্রিজন ব্রেক]]" এর জন্যও এই শহরটি ঘটনাস্থল হিসাবে পরিবেশিত হয়েছে। "[[ডিসকভারি চ্যানেল]]" শিকাগোতে দুটি শো ধারন করেছে, যেমনঃ "[[কুক কাউন্টি জেল]]" এবং "[[ক্যাশ ক্যাব]]"-এর শিকাগো সংস্করণ, অন্যান্য উল্লেখযোগ্য শো-এর মধ্যে রয়েছে "[[সিবিএস]]"-এর "[[দ্য গুড ওয়াইফ (টিভি সিরিজ)|দ্য গুড ওয়াইফ]]" এবং "[[মাইক অ্যান্ড মলি]]"।

শিকাগো বর্তমানে "[[সেইমলেস (মার্কিন টিভি সিরিজ)|সেইমলেস]]" এবং [[এনবিসি]]-এর "[[শিকাগো ফায়ার (টিভি সিরিজ)|শিকাগো ফায়ার]]", "[[শিকাগো পি.ডি. (টিভি সিরিজ)|শিকাগো পি.ডি.]]", "[[শিকাগো মেড (টিভি সিরিজ)|শিকাগো মেড]]" এর দৃশ্য ধারনের জন্য ব্যবহৃত হচ্ছে। সমস্ত তিনটি শিকাগো ফ্র্যাঞ্চাইজের শো শিকাগো জুড়ে স্থানীয়ভাবে শুটিং করা হচ্ছে।

সঠিক অনুচ্ছেদ শিরোনাম কোনটি?
titleA. সময় অঞ্চল
titleB. সিনেমা এবং চিত্রগ্রহণ
titleC. ইতিহাস
titleD. ব্যুত্পত্তি এবং ডাকনাম
উত্তর: titleB
আওয়ামী লীগের জন্মসূত্রের সঙ্গে ঢাকা ১৫০ নম্বর মোগলটুলিস্থ পূর্ববঙ্গ কর্মী শিবিরের উদ্যোগের সম্পর্ক অনস্বীকার্য। বিভাগ-পূর্বকালে ঢাকার ১৫০ নং মোগলটুলিতে স্থাপিত হয়েছিল ‘ওয়ার্কার্স ক্যাম্প’ ও মুসলিম লীগ পার্টি হাউস। তখন এখানেই সে সময়ের প্রগতিশীল ছাত্র-যুবক ও রাজনৈতিক কর্মী মিলিত হতেন।

১৫০ নং মোগলটুলির কর্মীরা ভাষা আন্দোলনে সম্পৃক্ত ছিলেন। ভাষা আন্দোলনে গুরুত্বপূর্ণ সাংগঠনিক কার্যক্রম এখান থেকেই পরিচালিত হত। ১৫০ মোগলটুলির মূল তত্ত্বাবধায়ক ছিলেন শওকত আলী। এ প্রসঙ্গে বাহাউদ্দিন চৌধুরী বলেন, ‘সাতচল্লিশে পাকিস্তান প্রতিষ্ঠিত হওয়ার পরও ১৫০ মোগলটুলি বিরোধী রাজনীতির সূতিকাগার হিসেবে দায়িত্ব পালন করে। কলকাতা থেকে শেখ মুজিবুর রহমান, জহিরুদ্দিন, নাঈমুদ্দীনের মতো নেতারা প্রথমে ১৫০ মোগলটুলি পার্টি হাউসের তত্ত্বাবধায়ক ছিলেন। বাড়িভাড়া থেকে শুরু করে সার্বক্ষণিক বসবাসকারী পার্টি কর্মীদের খাওয়া-দাওয়া ইত্যাদি সব ব্যবস্থাই তিনি করতেন।

বঙ্গবন্ধু শেখ মুজিবুর রহমান তাঁর ‘অসমাপ্ত আত্মজীবনী’তে লিখিছেন ‘…১৫০ নম্বর মোগলটুলিতে প্রথমে উঠব ঠিক করলাম। শওকত মিয়া মোগলটুলি অফিসের দেখাশোনা করে। মুসলিম লীগের পুরনো কর্মী। আমার বন্ধুও। …. শামসুল হক সাহেব ও শওকত সাহেব আমাকে পেয়ে খুবই খুশি। শওকত আমাকে নিয়ে কি যে করবে ভেবেই পায় না। তার একটা আলাদা রুম ছিল। আমাকে তার রুমেই জায়গা দিল। আমি তাকে শওকত ভাই বলতাম।’

সঠিক অনুচ্ছেদ শিরোনাম কোনটি?
titleA. মৃত্যু
titleB. কিংবদন্তী
titleC. আওয়ামী লীগ প্রতিষ্ঠা
titleD. ১৫০ মোগলটুলী
উত্তর: titleD
কানাডার শিল্ড অঞ্চল কৃষিকাজে সমৃদ্ধ না হলেও শিল্পে যথেষ্ট উন্নত। দুর্গম অঞ্চল ও প্রতিকুল প্রাকৃতিক পরিবেশ সত্ত্বেও এখানে শিল্পের উন্নতি ঘটেছে। কারণগুলাে নিম্নরূপ -
1.এখানকার বনভূমির পর্যাপ্ত কাঠ, বন্যপশুর লােমশ চামড়া এবং খনিজ পদার্থের সহজ লভ্যতা।
2.কানাডার উন্নতমানের প্রযুক্তি ও কারিগরি দক্ষতা।
3.স্থানীয় নদীগুলি থেকে উৎপন্ন জলবিদ্যুৎ শক্তির প্রাপ্যতা। শিল্ডঅঞ্চলের দক্ষিণ প্রান্তে পঞ্চহ্রদ ও সেন্টলরেন্স নদীর মাধ্যমে সৃষ্ট সুলভ জলপথ।
উপরোক্ত কারণগুলাের সহযােগিতায় শিল্ড অঞ্চলের দক্ষিণ দিকে বিভিন্ন ধরনের শিল্প সমাবেশ ঘটেছে, যা এই অঞ্চলের অর্থনৈতিক সমৃদ্ধির মূল ভিত্তি।

সঠিক অনুচ্ছেদ শিরোনাম কোনটি?
titleA. অবস্থান
titleB. শিল্প
titleC. সীমা
titleD. অন্যান্য প্রয়োজনীয় প্রশ্ন
উত্তর: titleB
সাইপ্রাসের রাজনীতি একটি রাষ্ট্রপতিশাসিত, বহুদলীয়, প্রতিনিধিত্বমূলক গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন একাধারে রাষ্ট্র ও সরকার প্রধান। সরকারের হাতে নির্বাহী ক্ষমতা ন্যস্ত। সরকার ও আইনসভা একত্রে আইন প্রণয়নের দায়িত্বে নিয়োজিত। বিচার বিভাগ নির্বাহী ও আইন প্রণয়ন বিভাগ হতে স্বাধীন।

সাইপ্রাস বর্তমানে একটি বিভক্ত রাষ্ট্র। তুর্কি বিচ্ছিন্নতাবাদীরা ১৯৭০-এর দশক থেকে দ্বীপের উত্তরের এক-তৃতীয়াংশ নিয়ন্ত্রণ করছে। এই ঘটনাটি সাইপ্রাসের রাজনীতিতে আজ অবধি গভীর প্রভাব বিস্তার করে চলেছে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ধর্ম
titleC. রাজনীতি
titleD. ইতিহাস
উত্তর: titleC
রাম-রানিং বা বুটলেগিং হচ্ছে মদ বা মদ্যজাত পানীয়ের পরিবহনের (চোরাচালান) অবৈধ ব্যবসা যেখানে মদ পরিবহন আইনত নিষিদ্ধ। নির্দিষ্ট এলাকার মধ্যে কর বা আইনকে ফাঁকি দেবার জন্য এইসব চোরাচালান করা হয়। পানির উপর দিয়ে মদ চোরাচালানকে রাম-রানিং বলাহ হয়; স্থলের উপর দিয়ে চোরাচালানকে বুট-লেগিং বলা হয়। পিবিএস তথ্যচিত্র প্রহিবিশন এর মতে, বুট-লেগিং শব্দটি জনপ্রিয়তা পায় যখন হাজার হাজার শহর বাসিরা তাদের বুট পায়ে লুকানো ফ্লাস্কের দ্বারা শহর ও গ্রাম অঞ্চলে মদ বিক্রি করতো। রাম-রানিং শব্দটির উতপত্তি হয় যুক্তরাষ্ট্রের মদ নিষিদ্ধকরণের সময়(১৯২০-১৯৩৩), যখন পশ্চিমা বাহামার বিমিণী থেকে জাহাজে করে ফ্লোরিডার অবৈধ মদের দোকান গুলতে সস্তা ক্যারিবিয়ান রাম পরিবহন করা হত। কিন্তু রামের সস্তা মূল্যের কারণে এটা রাম-রানার্স দের জন্য একটি কম মুনাফাময় ছিল, এবং খুব শীঘ্রই তারা নিউ ইয়র্ক সিটি এবং বস্টনের মত প্রধান শহরগুলিতে, যেখানে দাম চড়া,কানাডিয়ান হুইস্কি, ফরাসি শ্যাম্পেন, এবং ইংরেজি জিন পাচার করতে লাগলো। এটা বলা হয়ে থাকে যে কিছু জাহাজ একছুটের মধ্যে $২০০,০০০ নিষিদ্ধ বস্তু পরিবহন করতো।

সঠিক অনুচ্ছেদ শিরোনাম কোনটি?
titleA. মদ
titleB. অবৈধভাবে কাটা কাঠ
titleC. যুদ্ধ
titleD. অবৈধ মাদক দ্রব্য
উত্তর: titleA
১৯৬৮ সালের ২১ মার্চ ইসরায়েল প্রতিরক্ষা বাহিনী জর্ডানে প্রবেশ করে। মুনাজ্জামাত আল-তাহরির আল-ফিলিস্তিনিয়া(পি এল ও) এর প্রায় ২০০ সদস্য নিহত হয় এবং ১৫০ জন আটক হয়। ৪০ জন জর্ডান সৈন্যেরও মৃত্যু ঘটে। এসময় প্রায় ২৮-৩৩ জন ইসরায়েলি সৈন্য নিহত হয় এবং ৬৯-১৬১ জন আহত হয়। এই যুদ্ধ পি এল ও এর জর্ডান নদী তীরবর্তী ঘাটিগুলোর দুর্বলতা ফুটিয়ে তোলে। এজন্য পি এল ও তাদের ঘাটিগুলো পর্বতাঞ্চল এর দিকে সরিয়ে নেয়। এরপর ইসরায়েলিরা সাধারণ জর্ডান নাগরিক সমাজে আশ্রয় নেয়া ফিলিস্তিনি সৈন্যদের উপর আক্রমণ চালাতে থাকে।যা ধীরে ধীরে গেরিলা ও জর্ডানের নাগরিকদের মাঝে সঙ্ঘাত বহুগুণে বাড়িয়ে দেয়।

সঠিক অনুচ্ছেদ শিরোনাম কোনটি?
titleA. কালো সেপ্টেম্বর ১৯৭০
titleB. পটভূমি
titleC. কারামেহ'র যুদ্ধঃ
titleD. দশ দফা অধ্যাদেশঃ
উত্তর: titleC